Dragi moji učenici,

danas je dan za tehnički! Tooo!

Sve vas srdačno pozdravljam, i šaljem upute za današnju nastavu tehničke kulture. Naravno, ako imate bilo kakvih pitanja, problema, etc. slobodno mi se obratite u privatnoj poruci!

Današnji zadatak je da pogledate kratki filmić da bi ponovili gradivo i naučili nešto novo o električnoj energiji. U videolekciji naučiti ćete nešto više o našem slavnom izumitelju Nikoli Tesli. Kad kažemo njegovo ime, najčešće pomislite na električnu energiju. Pa ćete ćuti nešto više o tome danas. Također, ako malo bolje razmislite, u vašem kućanstvu gotovo i da nema uređaja koji za svoj pogon ne koristi električnu energiju. Gotovo svi uređaji u vašem domaćinstvu rade na električnu energiju. Jedni od nama bitnih uređaja kod kuće su i hladnjaci i električni grijaći vode. Pa za danas, današnju nastavnu jedinicu, naučiti ćete nešto više o ovim uređajima.

**Vaš zadatak je slijedeći: pogledati videolekcije o hladnjacima i grijačima. Opisane vježbe ne trebate raditi. Prepisati plan ploče. Plan ploče mi ne trebate ovaj puta slati u poruci. Samo mi ispod objave napišite da ste pogledali lekcije i prepisali plan ploče.**

Za one koji žele znati više: raspitaj se kod starijih ukućana, susjeda ili rođaka: kako su ljudi nekada čuvali hranu kada nije bilo hladnjaka! Svoje odgovore možeš napisati u poruci ispod moje objave da i ostali vide što si doznao.

Tesla: <https://www.youtube.com/watch?v=eFF-ZB-o9ho&list=PL9Mz0Kqh3YKrVbhglgg6PPt9zzBE1sJy1&index=6&t=0s>

Hladnjaci: <https://www.youtube.com/watch?v=C1mjRh6STvg&list=PL9Mz0Kqh3YKrVbhglgg6PPt9zzBE1sJy1&index=4&t=0s>

Grijači: <https://www.youtube.com/watch?v=KhNaLi82Vlk&list=PL9Mz0Kqh3YKrVbhglgg6PPt9zzBE1sJy1&index=4>

Čitaj dalje…..

**Plan ploče:**

**Hladnjaci**

- Hladnjak je toplinski izolirana kutija iz čije se unutrašnjosti pomoću rashladnog sredstva oduzima toplina i predaje okolici izvan hladnjaka

- Hladnjaci se s obzirom na ubrajaju u agregate

-**dijelovi hladnjaka:**

Isparivač – rashladno sredstvo u njemu oduzima toplinu iz unutrašnjosti hladnjaka

Kondenzator – predaje toplinu iz unutrašnjosti okolici hladnjaka

Kompresor – održava stalno gibanje rashladnog sredstva i prijenos topline iz unutrašnjosti prema okolini

Termostat – regulira temperaturu unutar kućišta, uključivanjem i isključivanjem elektromotora kompresora.

**Električni grijači**

-Električni toplinski (elektrotoplinski) uređaji pretvaraju električnu energiju u toplinsku

- Električni grijač – dio elektrotoplinskih uređaja koji pretvara električnu energiju u toplinsku

- Termoregulator ili termostat - je sklop koji kontrolira temperaturu vode i ovisno o podešenoj temperaturi uključuje ili isključuje grijač.

I to je sve za danas.

Srdačno vas sve pozdravljam, vaša učiteljica Kristina